# gregach
## Brezhoneg
### Etimologiezh

    Diwar ar bennrann greg, kar d'ar ger gallek grec, hag al lostger -ach.

### Anv-kadarn

gregach /ˈɡrɛːɡaʃ/ hollek gourel
* Henc'hresianeg
** Abaoue maro an Aotrou Tanguy em eus evel heuz ouz ar galleg, al latin hag ar gregach. — (Lan Inizan, Toull al Laer, 1930, rakskrid pajenn VII.)
** Hogen e droidigezh e brezhoneg he deus doare da vezañ bet graet kentoc'h eus al latin eget eus ar gregach. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 34.)
* Brizhyezh, tatouilherezh, yezh digomprenus
** <skouer.>

##### Notenn

* Ar ger gresianeg zo bet degaset da vare Geriadur Vallée evit envel yezh Gres a-vremañ.
* E geriadurig Roparz Hemon eo troet ar ger gregach gant "baragouin, jargon". Kement-se ne dalv ket ez eus dispriz er ger. Diskouez a ra ez eo kenster gant yezh digomprenus, evel e galleg pa lavarer "c'est de l'hébreu" (rak al latin a veze komprenet un tamm bennak gant ur bern tud gwechall, desket dre an oferenn-sul, pa ne veze ket an hebreeg).
* Kevatal eo d'an dibenn -aj e gerioù all. Gwir eo e vez disprizus an dibenn -ach (pe -aj), peurvuiañ, met ne vez ket atav: legumaj, bugaleaj, mignoniaj, koataj. Heñvel eo gant gregach pa dalvez gresianeg.
* N'eus ket da geñveriañ gant gerioù evel gallegach pe saoznaj a zo gerioù implijet evit merkañ an dispriz en un doare splann.
* Sed ur werzenn tennet eus Sainte Tryphine et le roi Arthur , Presses Universitaires de Rennes. Terre de Brume.
    ...flamantach, almantach, italian, saozneg Ha kalz a yezhoù all, latin ha spagnoleg.
* Anat eo n'eo ket faeüs an dibenn -ach aze.

#### Deveradoù

* gregachiñ

#### Gerioù kar dre o ster

* gresim, ger meneget e w:Geriadur Gregor Rostren (1732) hag e hini Roparz Hemon,
* ar verb gresimañ, savet diwarnañ. Lenn a raer da skouer : Ar grecim hac al latin o deus flypet un niver bras a c'heryou eveus al langaich a brezecq ar vretonned en Breiz-arvoricq hac en Breiz-veur. Pajenn 471 eus w:Geriadur Gregor Rostren.

#### Troidigezhioù

* kenemglevioù etrebroadel : grc
* alamaneg : Altgriechisch
* finneg : muinaiskreikka
* galleg : grec ancien
* gresianeg : αρχαία ελληνικά (archaía elliniká)
* japaneg : 古代ギリシャ語 (kodaigirishago)
* nederlandeg : Oud-Grieks
* roumaneg : greaca antică
* saozneg : Ancient Greek
* slovakeg : starogréčtina
* spagnoleg : griego antiguo
* tchekeg : starořečtina